recursal/SuperWikiNEXT-32B huggingface dataset:
Para outras páxinas con títulos homónimos véxase: Cienfuegos.

**Cienfuegos** é unha cidade de Cuba, capital da provincia homónima, coñecida como *la Perla del Sur*. En 2012 tiña 164.924 habitantes. Está situada a 245 km da Habana e a 658 de Santiago de Cuba.

Historia
--------

Debe a súa orixe ao interese das autoridades coloniais españolas por desenvolver novas cidades na illa. Foi fundada o 22 de abril de 1819 por colonos franceses e españois (baixo o mando de Luis De Clouet y Favrot) nunha excepcional baía, que serviu de refuxio a piratas. As rúas foron trazadas formando cuadrículas. A arquitectura ecléctica da cidade conserva abundante decoración neoclásica, xunto a antigos e modernos rañaceos e fermosos paseos e parques (o máis deles o "José Martí"). En xulio de 2005 o centro histórico urbano foi declarado Patrimonio Cultural da Humanidade pola UNESCO.

Xeografía
---------

Está localizada na chamada península da Majagua, á beira da baía de Jagua, de 88 km², ao fondo da mesma. Esta baía de nome aborixe (significa orixe, fonte, manancial, riqueza) está aberta ao mar Caribe por un estreito canal que serve de acceso ás embarcacións que usan o porto de Cienfuegos.

A diocese de Cienfuegos ten unha superficie de 5.360 km² e unha poboación de 485.000, dos cales 293.600 son católicos. Son 23 sacerdotes e 37 relixiosos que serven na diocese.

Deporte
-------

Na cidade compite o equipo de fútbol FC Cienfuegos, fundado en 1978.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cienfuegos, Cuba Modificar a ligazón no Wikidata*** |

### Ligazóns externas

* Guía de Cienfuegos
* Photo collections with most of the city's landmarks on Flickr

|  |  |
| --- | --- |
|  | Wikimedia Commons ten máis contidos multimedia na categoría:  ***Cienfuegos, Cuba Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q190005
* WorldCat
* VIAF: 132628730
* BRE: 4177040
* EBID: ID
* GEC: 0017745
* GeoNames: 3564121
* GND: 4540917-1
* LCCN: n88080919
* MusicBrainz: ID

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
O **Instituto Galego de Información** **(IGI)** foi fundado no ano 1977 polo intelectual compostelán Isaac Díaz Pardo. Nun principio o IGI xurdiu a partir da idea do xornalista Lorenzo Varela de publicar un xornal en lingua galega chamado *Galicia*, pero o proxecto rematou tan só un ano despois.

Coa súa sede en San Marcos (Bando, Santiago de Compostela), o IGI formou parte do proxecto do Grupo Sargadelos (1963) pola recuperación da memoria histórica, económica e cultural de Galicia dende o ano 1936, momento no que comezou a Guerra civil española.

Historia
--------

O Instituto Galego de Información foi unha das partes das que se vai compoñer o Grupo Sargadelos, coa cabeza visible no complexo Industrial Sargadelos, o Museo Galego de Arte Contemporánea Carlos Maside, Ediciós do Castro, o real Patronato de Sargadelos e o novo Seminario de Estudos Galegos. O Grupo Sargadelos nace grazas a vontade dos emigrantes galegos no exilio (maioritariamente na Arxentina), os cales buscaban a recuperación económica e cultural de Galicia. As dúas pezas fundamentais son Isaac Díaz Pardo e Luís Seoane. No ano 1963 érguese a base do proxecto: Luís Seoane crea o Laboratorio de Formas.

No ano 1977, Isaac Díaz Pardo colócase a fronte do IGI, o cal instala a súa base en San Marcos (Santiago de Compostela).

Actividade cultural
-------------------

O IGI naceu coa idea de publicar un xornal en galego. Non obstante, isto non chegou a realizarse nunca. Ao mesmo tempo, Díaz Pardo seguiu a traballar pola memoria da cultura galega. Pódese dicir que o IGI formou parte da corrente literaria e cultural do grupo Sargadelos. Nos anos seguintes do cesamento de actividade, no edificio do IGI Díaz Pardo continuou a recompilar todo tipo de material relacionado coa cultura galega como, por exemplo, os arquivos do Goberno Galego no exilio ou o patrimonio artístico do seu pai, Camilo Díaz Baliño.

Peche
-----

Isaac Díaz Pardo fixou a súa residencia persoal no propio edificio do IGI. Anos máis tarde[*cando?*], debido a unha profunda crise económica e institucional pola que pasa o Grupo Sargadelos, comezan medidas xudiciais para proceder a destitución do director compostelán, último representante galeguista. Finalmente é apartado do seu cargo en Sargadelos no ano 2006. Non obstante, continuou ligado ao IGI ata a disolución definitiva deste no ano 2011. No ano 2014 e despois da morte de Díaz Pardo, o antigo edificio do IGI esperaba para ser posto á venda e probablemente ser transformado nun complexo hostaleiro.

Notas
-----

1. ↑  Paola Obelleiro. "40 años de un hito industrial y cultural". *El País* (en castelán). Consultado o 18/04/2015.
2. ↑  "Manifiesto de apoyo a Díaz Pardo al dejar el IGI". *El País* (en castelán). Consultado o 10 abril 2015.
3. ↑  Maré. "Isaac Díaz Pardo e os seus fillos perden o control de Sargadelos". *Galicia Hoxe*. Arquivado dende o orixinal o 24/09/2015. Consultado o 17/04/2015.
**Alberto Gumersindo Jorge Barreiro**, nado en Santiago de Compostela, é un xuíz galego.

Traxectoria
-----------

Licenciado en Dereito pola Universidade de Santiago de Compostela, foi xuíz de primeira instancia en Cangas de Narcea (1979), Donostia e en Burgos (1983), e en 1984 noméano xuíz de instrución de Madrid. Posteriormente trasladouse á sala 15 da Audiencia Provincial de Madrid, onde ascendeu a presidente en 2003. En 2004 propóñeno para o Tribunal Supremo de España, pero non é elixido para o cargo ata cinco anos despois, en 2009. É membro da asociación progresista Jueces para la Democracia.

Entre a súa actividade xudicial destaca a sentenza condenatoria ao tenente coronel Emilio Alonso Manglano por un caso de escoitas no CESID, posteriormente anulada polo Tribunal Constitucional, a absolución de Juan José Ibarretxe polas súas conversas con membros de Batasuna, o voto particular contra a ilegalización de Sortu e a instrución do caso contra o tamén xuíz Baltasar Garzón polas súas escoitas a acusados e avogados do caso Gürtel.

Ademais, é profesor asociado de Dereito Penal na Universidade Autónoma de Madrid.

Vida persoal
------------

Fillo do profesor Ángel Jorge Echeverri. É irmán do catedrático de dereito penal Agustín Jorge Barreiro e do médico e catedrático de anatomía humana Francisco Javier Jorge Barreiro.

Notas
-----

1. ↑  El Poder Judicial se rompe en dos al elegir substituto de Conde-Pumpido en el Supremo, *El País* / EFE, 6/7/2004.
2. ↑  Las escuchas del 'caso Gürtel', *El País*, 11/4/2011.
3. ↑  El Constitucional manda repetir el juicio sobre las escuchas del Cesid, *El País*, 30/3/2004.

|  |  |
| --- | --- |
| Control de autoridades | 
* Wd: Q47009587
* WorldCat
* VIAF: 86974141
* BNE: XX1207162

 |
Coordenadas: 34°5′45″S 123°12′10″L﻿ / ﻿-34.09583, -123.20278

O lago Hillier visto dende o alto.
O **lago Hillier** é un lago que se atopa na illa Middle, a maior illa do arquipélago da Recherche, Australia Occidental (Australia).

A cor rosada do lago é permanente e non cambia cando se verte a auga nun recipiente. A lonxitude do lago é duns seiscentos metros aproximadamente. O lago está rodeado por un bordo de area e un bosque denso de melaleuca e eucaliptos cunha estreita franxa de dunas de area ó norte, cubertas por vexetación, que o separa do océano Antártico.

Crese que a illa e o lago foron cartografados por primeira vez pola expedición Flinders en 1802. Dise que o capitán Flinders contemplou o lago rosa despois de ascender o pico da illa. John Thistle, o capitán do buque, recolleu auga do lago descubrindo que estaba saturada con sal. Aínda que no caso do lago Hillier a orixe da súa cor rosa non foi definitivamente demostrado, sábese que a cor rosa doutros lagos salgados da rexión xorde dun medio de contraste creado por organismos *Dunaliella salina* e *Halobacteria*. Outra hipótese é que a cor rosa débese a bacterias halófilas vermellas ou algas nas costras de sal.

Malia a súa infreceuente tonalidade, o lago non presenta efectos adversos coñecidos nos seres humanos. Visto dende arriba o lago parece un sólido de cor rosa, pero dende a liña de costa parécese máis a un ton rosa claro que está na auga. O litoral está tamén cuberto por depósitos de costras de sal.

Notas
-----

1. ↑  "Marine Life Society of South Australia - Newslatter". Arquivado dende o orixinal o 31 de marzo de 2011. Consultado o 11 de febreiro de 2019.

Véxase tamén
------------

### Ligazóns externas

* Páxina oficial *(en inglés)*

|  |  |
| --- | --- |
| Control de autoridades | 
* Wd: Q498671
* GeoNames: 8212391

 |
Coordenadas: 51°23′N 68°42′O﻿ / ﻿51.383, -68.700

Lago Manicouagan.
O **lago Manicouagan** (tamén coñecido como **encoro Manicouagan**) é un lago anular alimentado polas augas do río Manicouagan, no centro do Quebec (Canadá). No seu interior destaca unha grande illa circular coñecida como René-Levasseur, cuxo punto máis alto é o monte Babel. Tanto o lago como a illa son claramente visibles dende o espazo, razón pola que reciben o nome de "ollo de Quebec". O lago é accesible a través da estrada Quebec Route 389, que discorre xunto á beira oriental.

Orixe
-----

As augas do lago ocupan os restos dun antigo cráter de impacto, orixinado polo impacto dun asteroide de 5 km de diámetro, que escavou un cráter duns 100 km de diámetro orixinalmente. Na actualidade o diámetro do cráter reduciuse a 72 km debido á erosión e ós procesos sedimentarios, aínda que as súas dimensións convérteno no quinto cráter coñecido da Terra por tamaño. O Monte Babel interprétase como un cumio orixinado polo rebote do chan fundido tralo impacto.

As investigacións recentes demostraron que o cráter ten unha idade de 214 ± 1 millóns de anos. Xa que esta data é 12 ± 2; millóns de anos anterior ó final do Triásico, este impacto non puido ser a causa da extinción masiva do Triásico-Xurásico.

Proxecto hidroeléctrico
-----------------------

O tamaño do lago foi ampliado debido ás novas achegas de auga causadas por unha serie de presas (denominadas Manic 1 e Manic 2), un proxecto hidroeléctrico desenvolvido por Hydro-Québec, a entidade eléctrica provincial, durante a década dos 60. O complexo de presas é tamén denominado como *Proxecto Manic-Outardes*, debido a que recolle as augas dos ríos Manicouagan e Outardes.

O lago Manicouagan actúa como unha xigantesca batería hidráulica para Hydro-Québec. No momento álxido do frío invernal, o nivel superficial do lago é normalmente máis baixo, debido a que as turbinas están en funcionamento continuo e á súa máxima potencia para xerar o fluído eléctrico necesario para as calefaccións de toda a provincia. O nivel do lago tamén sofre descensos en períodos de extrema calor durante o verán, posto que durante esa estación Hydro-Québec vende enerxía eléctrica á rede eléctrica completa de Nova Inglaterra e mesmo a usuarios particulares dos Estados Unidos. O potencial eléctrico de todo o complexo é de 2.592 MW.

Notas
-----

1. ↑  Earth Impact Database

|  |  |
| --- | --- |
| Control de autoridades | 
* Wd: Q756106
* BRE: 2182797
* GEC: 0433830
* GeoNames: 6121509
* OSM: 2793577
* TGN: 1120110

 |
**Mauricio "Moris" Birabent**, nado en Buenos Aires o 19 de novembro de 1942 é un músico de rock arxentino.

Traxectoria
-----------

Moris fundou *Los Beatniks* cos cales gravou o primeiro single do rock arxentino, "Rebelde", e compuxo "Ayer nomás" que foi popularizado por Los Gatos. En 1970 editou o seu primeiro disco *30 minutos de vida* con cancións compostas entre 1967 e 1970.

En 1973 editou o seu segundo álbum, *Ciudad de guitarras callejeras*, e en 1975 emigró a España onde se fixo coñecer coa súa versión do tema de Carl Perkins "Zapatos de gamuza azul" ("Blue Suede Shoes")que formaba parte do seu LP *Fiebre de Vivir*o a súa obra máis coñecida en España.

Hoxe, o seu fillo, o cantautor arxentino Antonio Birabent, segue a súa pegada artística.

Discografía
-----------

* 30 Minutos de Vida (1970)
* Ciudad de Guitarras Callejeras (1973)
* Fiebre de Vivir (1979)
* Mundo Moderno (1980)
* Las Obras de Moris (1981)
* ¿Dónde están las Canciones? (1982)
* Sr Rock, Presente (1985)
* Sur y Después (1995)
* Cintas Secretas (2005)

|  |  |
| --- | --- |
| Control de autoridades | 
* Wd: Q3326435
* WorldCat
* VIAF: 169018529
* AllMusic: mn0000928834
* BNA: 000053552
* BNE: XX4660398
* Discogs: 934743
* Europeana: ID
* ISNI: 0000000118069493
* MusicBrainz: ID
* Songkick: 468617

 |
Coordenadas: 5°09′00″N 73°59′00″O﻿ / ﻿5.15, -73.98333333

Encoro do Neusa.
O **encoro do Neusa** é unha fonte de abastecemento para consumo humano nos acuedutos de Cogua e Zipaquirá. Cumpre a función de controlar as inundacións na sabana de Bogotá mediante o control dos caudais máximos na conca do río Neusa e regulalos durante a tempada seca. O encoro é coñecido polo servizo que presta a Cundinamarca e tamén polo turismo que xera o parque.

O parque do encoro do Neusa atópase a unha altura de 3000 msnm con temperaturas medias de 10 °C, esta área presenta dous períodos de inverno, a primeira nos meses de abril, maio e xuño e a segunda nos meses de outubro e novembro .

Dentro da área do parque desenvólvense ambientes especiais para o hábitat de diferentes especies de fauna entre as que se poden atopar borgo, e diferentes especies de animais silvestres, ademais do gran cultivo de troitas que se poden pescar.

Historia
--------

Torre medidora do Neusa.
A construción do encoro comezou como un proxecto de xeración de enerxía eléctrica para os concellos de Zipaquirá, Tocancipá, Gachancipá, Cogua e as salinas de Zipaquirá. Posteriormente, a Concesión Salinas do Banco da República decidiu adiantar un proxecto de aproveitamento múltiple, que comprendía o abastecemento de auga para Bogotá, Zipaquirá e concellos veciños; regulación do río Bogotá e a xeración de enerxía, propósito que foi posteriormente desbotado.

Os estudos do encoro comezaron en agosto de 1948 e a construción das obras comezou en 1949 e rematou nos primeiros meses de 1952. Tanto os estudos como a construción foron executados pola firma norteamericana Winston Brothers & Company. En 1962 o lote foi entregado a CAR para o seu manexo e administración.

* Portal:Colombia

|  |  |
| --- | --- |
| Control de autoridades | 
* Wd: Q16561626
* GeoNames: 3673871

 |
O ***Alfonso XII*** foi un cruceiro non protexido da Armada española que permaneceu activo desde 1892 ata 1908. Recibía o seu nome en honra ao rei Afonso XII, foi o segundo dos tres compoñentes da Clase Reina Cristina.

Primeiros tempos
----------------

Pouco logo de entrar en servizo, foi enviado a Tánxer en resposta a un incidente con Marrocos. Estivo ao longo de 1892 nos diversos actos e celebracións con motivo do IV Centenario do descubrimento de América, incluídas as revistas navais de Huelva e Xénova. Tamén participou nas operacións da Guerra de Melilla entre 1893 e 1894.

Guerra hispano-estadounidense
-----------------------------

*Véxase tamén**:* Guerra hispano-estadounidense.
O *Alfonso XII* no dique flotante da Habana.
Foi enviado a Cuba en outubro de 1895 para axudar na loita contra a insurrección. Na noite do 15 de febreiro de 1898 no porto da Habana, o Alfonso XII atopábase fondeado moi preto do acoirazado de segunda clase USS Maine (ACR-1), e foi testemuña da explosión do buque estadounidense, cuxos superviventes foron socorridos pola dotación do cruceiro español.

Ao estalar dous meses máis tarde o conflito cos Estados Unidos, o Alfonso XII seguía na Habana, necesitado de reparacións e imposibilitado para navegar, polo que desembarcou a súa artillaría para reforzar as defensas costeiras.

Final na armada
---------------

Ao ano seguinte volveu a España, ordenándose o 15 de xullo de 1899 a súa transformación en buque escola de artilleiros e procedeuse a desmontar en Ferrol os seus tubos lanza torpedos, aínda que os traballos foron suspendidos ao decidirse a súa baixa o 18 de maio de 1900; unha vez desarmado, o seu casco foi utilizado como depósito de carbón no Arsenal da Carraca (Cádiz). Foi vendido en 1907 e desmantelado en 1908.

Notas
-----

1. 1 2  "Revista Naval" (en castelán). Consultado o 3 de decembro de 2017.
2. ↑  Spanish-American War Centenial Website - Alfonso XII

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cruceiro Alfonso XII*** |

### Bibliografía

* Chesneau, Roger, e Eugene M. Kolesnik, Eds. *Conway's All The World's Fighting Ships 1860–1905.* Nova York, Nova York: Mayflower Books Inc. 1979. ISBN 0-8317-0302-4.
* Gray, Randal, Ed. *Conway's All The World's Fighting Ships 1906–1921.* Annapolis, Maryland:Naval Institute Press, 1985. ISBN 0-87021-907-3.

### Ligazóns externas

* The Spanish-American War Centennial Website: *Alfonso XII* (en inglés)
* Department of the Navy: Naval Historical Center: Online Library of Selected Images: Spanish Navy Ships: *Alfonso XII* (Cruiser, 1897–1907) (en inglés)
**Sharleen Eugene Spiteri**, nada en Glasgow o 7 de novembro de 1967, é unha cantante escocesa de pop rock, que leva ao fronte da banda Texas dende 1989.

Traxectoria
-----------

Spiteri naceu en Bellshill, preto de Glasgow, filla de Eddie, un mariñeiro mercante amante da guitarra, e de Wilma, unha cantante. Spiteri é de orixe maltesa, italiana e irlandesa. Na súa mocidade a súa familia trasladouse dos suburbios de Glasgow a Dumbartonshire. A música sempre se escoitou na súa casa, que o acompañou e foi inspiración para os temas dos seus discos.

Carreira musical
----------------

As influencias de Spiteri inclúen The Clash (a principal razón pola que interpreta a Black Fender Telecaster), Blondie, pasando por Marvin Gaye e Prince. Tamén se recoñece como unha fan declarada de Diana Ross.

Ela cofundou a banda Texas mentres aínda era perruqueira en Glasgow no Irvine Rusk Salon.

Notas
-----

1. ↑  "Sharleen Spiteri (Texas): «De alguna manera te vuelves más punk cuando te haces viejo porque todo te da igual»". *El País* (en castelán). 2022-08-26. Consultado o 2024-01-09.
2. ↑  "Sharleen Spiteri: My family values". *The Guardian* (en inglés). 27 de febrero de 2010.

|  |  |
| --- | --- |
| Control de autoridades | 
* Wd: Q283385
* WorldCat
* VIAF: 37119469
* AllMusic: mn0000004332
* BIBSYS: 6010018
* BNE: XX1305470
* BNF: 14053028v
* Discogs: 85907
* Europeana: ID
* Genius: Sharleen-spiteri
* GND: 134733584
* IMDb: nm0819132
* ISNI: 0000000083731124
* LCCN: nb90469593
* MusicBrainz: ID
* NKC: xx0094161
* NTA: 074762869
* Songkick: 1221083
* TMDb: 1216094

 |
**Marea de Vigo** é un movemento político creado na cidade de Vigo que se presentou ás eleccións municipais do 25 de maio de 2015. A candidatura presentouse oficialmente o 18 de marzo do 2015 despois dun proceso de primarias.

Historia
--------

Rubén Pérez, membro de Esquerda Unida, foi o candidato da Marea nas eleccións municipais de maio de 2015. A candidatura está apoiada por Esquerda Unida e Anova, mais non por Podemos, Equo ou Piratas de Galicia.

Nas eleccións de 2015 conseguiron tres escanos no concello de Vigo.

Nas eleccións de 2019 conseguiron dous escanos no concello de Vigo. Un para o líder da coaliación, Rubén Pérez e outro para a poeta Oriana Méndez, membro de Anova-Irmandade Nacionalista.

Nas eleccións de 2023 quedaron fóra do Concello de Vigo ao non chegar ao limiar mínimo do 5% requerido para obter representación na corporación municipal.

Notas
-----

1. ↑  "La Marea de Vigo presenta en sociedad su candidatura a las elecciones municipales". *Faro de Vigo* (en castelán). Consultado o 2019-02-01.
2. ↑  Rubén Pérez
3. ↑  Galiza, Sermos. "A retirada de Podemos frustra as candidaturas cidadás en Vigo". *Sermos Galiza*. Arquivado dende o orixinal o 01 de febreiro de 2019. Consultado o 2019-02-01.
4. ↑  Equo e Piratas de Galicia concorren en coalición ás eleccións.
5. 1 2  "Resultados municipais 2019". Arquivado dende o orixinal o 25 de xuño de 2019. Consultado o 31 de maio de 2019.

Véxase tamén
------------

### Ligazóns externas

* Páxina web Arquivado 12 de maio de 2015 en Wayback Machine.
O **Open Directory Project** (**ODP**), tamén coñecido como **DMoz** (por directory.mozilla.org o seu nome de dominio orixinal) é un proxecto colaborativo multilingüe, no que editores voluntarios listan e categorizan ligazóns a páxinas web.

Calquera persoa pode suxerir unha ligazón nunha categoría determinada, que logo ha de ser aprobada por un editor. Calquera persoa pode optar a ser editor enchendo un formulario no que defende a súa aptitude para organizar unha categoría.

O proxecto está dividido en varias ramas segundo o idioma, e as categorías de páxinas organízanse xerarquicamente dentro de cada unha das ramas.

Os datos do proxecto están dispoñibles para calquera páxina web que queira usalos, mentres se coloque a atribución adecuada e siga a súa licenza de uso. Por exemplo, o directorio de Google está baseado no ODP ao cal engade a ordenación segundo o PageRank de cada páxina categorizada.[]

Información do proxecto
-----------------------

ODP foi fundada como Gnuhoo por Rich Skrenta e Bob Truel en 1998. Por entón, Skrenta e Truel traballan como enxeñeiros de Sun Microsystems. Chris Tolles, que traballou en Sun Microsystems como xefe de mercadotecnia de produtos de seguridade de rede, tamén asinou en 1998 como cofundadora de Gnuhoo xunto cos cofundadores Bryn Dole e Jeremy Wenokur. Skrenta era xa ben coñecido polo seu papel no desenvolvemento de TASS, un antepasado de TIN, o popular lector de novas Usenet de rosca para sistemas Unix. Coincidentemente, a estrutura orixinal de categoría do directorio Gnuhoo baséase vagamente na estrutura dos grupos de novas Usenet existente daquela.

O directorio Gnuhoo naceu o 5 de xuño de 1998. Logo dun artigo, Slashdot Gnuhoo suxeriu que non tiña nada en común co espírito do software libre, polo que o proxecto GNU era coñecido. Richard Stallman e a Free Software Foundation opuxéronse á utilización de "GNU". Así Gnuhoo cambiouse a NewHoo. Yahoo entón opúxose á utilización de "Hoo" no nome, polo que o nome houbo de ser novamente cambiado. ZURL foi o nome inicialmente escollido. Con todo, antes de pasar a ser ZURL, NewHoo foi adquirido por Netscape Communications Corporation en outubro de 1998, e converteuse no Open Directory Project. Netscape liberou os datos ODP en virtude da licenza de Open Directory. Netscape foi adquirida por AOL pouco despois, ODP e foi un dos activos incluídos na adquisición. AOL posteriormente fusionouse con Time-Warner.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Curlie Modificar a ligazón no Wikidata*** |

### Ligazóns externas

* ODP (ODP en galego)
A **Primeira Batalla do Marne** foi unha batalla da primeira guerra mundial, producida entre o 5 e o 12 de setembro de 1914 preto de París. A vitoria caeu do lado aliado e freou o avance alemán a través de Francia. Fixo ademais imposible a rápida vitoria xermana na guerra e supuxo o estancamento das tropas nas trincheiras.

Antecedentes da batalla
-----------------------

As batallas iniciais favoreceron aos alemáns, que atravesaron Bélxica e penetraron en Francia. Ademais, repeliron o ataque francés a través de Alsacia e Lorena. A finais de agosto, os exércitos aliados tiveron que repregarse cara París e cara a costa do Canal da Mancha. Nos primeiros días de setembro, os exércitos imperiais alemáns I e II despregaron a artillaría en torno a París e comezaron o bombardeo. Non obstante deixaron expostos os flancos e os aliados organizaron rapidamente as forzas de contraataque. Segundo os plans aliados, o VI Exército galo e o Corpo Expedicionario Británico liderarían a ofensiva.

Batalla
-------

As tropas aliadas decidiron atacar no oco que quedaba entre os dous exércitos alemáns o 6 de setembro, rematando a loita dous días despois. O día 8 o Xeneral Franchet d’Esperey, ao mando do V Exército, atacou de novo ao II Exército alemán. O ataque resultou exitoso. D’Esperey foi alabado polo seu espírito ofensivo e substituíra había pouco ao Xeneral Lanrezac, que fora degradado polo seu espírito pouco combativo, segundo Joffre. Cabe salientar que parte dos efectivos franceses (uns 6.000 homes) foron trasladados de París á fronte en taxis.

Para o 9 de setembro, a situación era moi complicada para os dous exércitos xermanos, xa que podían ser envoltos e atacados en calquera momento. Os alemáns tiveron que retroceder 65 km ata o río Aisne, onde se construíron as primeiras trincheiras da guerra, que se manterían ata 1918.

Consecuencias
-------------

A derrota alemá supuxo o fracaso do Plan Schlieffen e polo tanto, desapareceu toda posibilidade dunha vitoria rápida. Ademais, isto provocaba que o Imperio Alemán debería establecer dúas frontes: unha occidental contra ingleses e franceses, e unha oriental, contra o Imperio Ruso.

Dos dous millóns de soldados que interviron na Primeira Batalla do Marne, aproximadamente medio millón morreron.

|  |  |
| --- | --- |
| Control de autoridades | 
* Wd: Q190712
* BNCF: 30013
* BNF: 119563005
* EBID: ID
* GEC: 0040472
* GND: 4168960-4
* LCCN: sh85081391
* NKC: ph117829

 |
**Juan Amoedo Seoane**, nado en Redondela o 16 de maio de 1890 e finado en Vigo o 18 de xullo de 1972, foi un avogado e agrarista galego.

Traxectoria
-----------

Fillo do médico Manuel Amoedo Acuña. Licenciado en Dereito en 1909. Foi redactor de *La Idea* e despois colaborou en *La Opinión*. Foi avogado en Vigo durante a primeira metade do século XX e presidente do seu Colexio de avogados. Agrarista, participou como propagandista na campaña de axitación da Liga Agrario-Redencionista no verán de 1910. Participou na defensa dos sindicalistas presos trala folga xeral de 1917, sucesos polos que el mesmo foi detido. Foi líder do partido melquiadista en Galicia. No franquismo foi avogado en Vigo e decano do Colexio de Avogados de Vigo. Finou en Vigo o 18 de xullo de 1972.

Vida persoal
------------

Casou en Vigo en 1928 con Gloria Conde Pascual, e foi pai de María Gloria, Juan Manuel, José Antonio, Jorge, Javier e María Victoria Amoedo Conde.

Notas
-----

1. ↑  Necrolóxica en *El Pueblo Gallego*, 21-7-1972, p. 4.
2. ↑  *El Pueblo Gallego*, 22-7-1972, p. 20.

Véxase tamén
------------

### Bibliografía

* Amoedo López, Gonzalo; Gil Moure, Roberto (2001). *A prensa en Redondela. Aproximación histórica 1883-1933*. Redondela: Concello. p. 30. ISBN 84-8302-720-8.

* Martín, Gerardo (2017). *Diccionario de vigueses (1875-1945). Retazos de historia local a través de la vida de más de 1700 personajes*. Pontevedra: Deputación Provincial. p. 50. ISBN 978-84-8457-448-4.
Representación dun STSS en órbita.
**Space Tracking and Surveillance System**, coñecidos tamén pola súa sigla de **STSS**, e anteriormente coñecidos como **SBIRS-Low**, foron dous satélites de alerta temprana dos Estados Unidos compoñentes na órbita baixa do programa SBIRS-High.

Características
---------------

STSS, xunto co resto de compoñentes de SBIRS-High, sustituían ao Defense Support Program de alerta temperá de lanzamento de mísiles balísticos intercontinentais. Dispoñían de sensores no espectro visible e infravermello para a detección e seguimento de mísiles balísticos en calqueira fase do voo, para o cal dispoñían dun instrumento específico para detección e outro separado para seguimento. Os dous satélites STSS, contruídos por Northrop Grumman Space Technology, cada un cunha masa duns 1000 kg e alimentados por paneis solares, foron lanzados mediante un foguete Delta 7920 o 25 de setembro de 2009. Estaban en órbitas duns 1300 km de altura e 58° de inclinación orbital. Foron retirados do servizo a finais de 2021 debido a que xa non tiñan combustible para manter a súa misión e a que foron substituídos por satélites máis avanzados.

Notas
-----

1. 1 2  Mark Wade (2024). "STSS" (en inglés). Consultado o 19 de marzo de 2024.
2. 1 2  Gunter Dirk Krebs (2024). Gunter's Space Page, ed. "STSS 1, 2" (en inglés). Consultado o 19 de marzo de 2024.

Véxase tamén
------------

### Outros artigos

* SBIRS-GEO
* Defense Support Program
* Delta 7920
**La Requejada** (*La Requexada* en leonés) é unha subbisbarra da bisbarra zamorana de Seabra (Castela e León, España).

As características propias de La Requejada, tanto culturais coma lingüísticas, dificultaron en ocasións a súa adscrición comarcal. Tradicionalmente foron vencelladas á bisbarra de Seabra, e os seus habitantes considéranse sanabreses, pero nalgunhas divisións comarcais inclúese na bisbarra da Carballeda.

Vista de Villarejo de la Sierra
A vacilación no seu encadramento comarcal, débese a que o seu territorio se encontra nunha zona de transición entre Seabra e La Carballeda, ao que se une as grandes afinidades de La Requejada coa lindante bisbarra da Cabreira, esta última xa na provincia de León.

Ocupa un territorio claramente definido nalgúns dos seus contornos. Ao norte a Serra da Cabreira, ao leste a prolongación desta serra que a separa do resto de Seabra. A zona oeste e sur carece de notables accidentes xeográficos, pero está incomunicada por estrada con La Carballeda. O acceso a La Requejada, só é posible a través dunha estrada que parte de Palacios e que, tras atravesar La Requejada, se dirixe cara a bisbarra da Cabreira leonesa. A súa situación propiciou o seu histórico illamento, o que permitiu que se xerasen e mantiveran características culturais e lingüísticas singulares que, dende principios do século XX, foron obxecto de diversos estudos. De feito La Requejada é unhas das zonas onde aínda pervive a lingua leonesa no seu dialecto sanabrés e foi estudada amplamente polo filólogo alemán Fritz Krüger.

O seu territorio inclúe as localidades de Santiago da Requejada (*Santiagu* en leonés), Rosinos de la Requejada (*Rosinos de la Requexada*), Doney de la Requejada (*Donéi*) , Carbajalinos(*Carbalinos*), Villarejo (*Villarieju*), Gusandanos e Faramontanos.

Notas
-----

1. 1 2  "Toponimia menor del noroeste de la provincia de Zamora: 4. Carbalinos" (PDF) (en castelán). Arquivado dende o orixinal (PDF) o 20 de xaneiro de 2022. Consultado o 25 de febreiro de 2019.
2. ↑  "«El leonés de Sanabria vive recluido en el ámbito familiar por la falta de prestigio»". *www.laopiniondezamora.es* (en castelán). Consultado o 2019-02-25.
3. ↑  "Presentan un atlas que recoge el leonés que se hablaba en Sanabria". *Diario de León* (en castelán). Arquivado dende o orixinal o 25 de febreiro de 2019. Consultado o 2019-02-25.
4. ↑  "Estado lingüístico de Senabria y La carbayeda a comienzos del siglo XXI" (PDF) (en castelán). Arquivado dende o orixinal (PDF) o 04 de marzo de 2016.
5. ↑  "Las vocales medias finales en el leonés de La Carballeda" (PDF) (en castelán). Consultado o 25 de febreiro de 2019.
**Holywater** é un grupo musical de Lugo. Con influencias de grupos como At The Drive-In ou Radiohead, fan unha mestura de pop-indie con emo, cun son moi guitarreiro.

Traxectoria
-----------

O xermolo foi a unión de Ricardo Rodríguez (guitarra) con Xosé Luis Saqués (batería) para gravaren uns temas en 1998. Pouco despois uníuselles Laura Romay ó baixo, coa que empezaron a tocar en directo. Despois entrou Martín Alonso, a segunda guitarra.

No ano 2000 gañaron o concurso Galicia Cidade Única. Nese momento Luis Casanova substituíu Xosé Luis na batería.

O seu primeiro disco, *Handle with Care*, gravárono mercede ós cartos gañados no premio. Ficharon por Astro Records, comezando a tocar por España, sendo abreconcertos de grupos como Suede, the Posies ou Hooverphonic.

No ano 2004 editaron *Sides*, froito dunha gravación en directo. Promocionárono por Holanda e por España. No ano 2007 gravaron *Tranquility*, que saíu ó mercado en abril de 2008. No ano 2008 participaron na Rede galega de música ao vivo.

Fichan por Ernie Records e con eles publican The Path to Follow (2010), Wasteland (2012) e Arboreal (2019)

Discografía
-----------

* *Handle with Care* - 2002 (Astro Records)
* *Sides* - 2004 (Astro Records)
* *Tranquility* - 2008 (Astro Records)
* *The Path to Follow*  - 2010 (Ernie Records)
* *Wasteland* - 2012 (Ernie Records)
* Arboreal - 2019 (Ernie Records)

|  |  |
| --- | --- |
| Control de autoridades | 
* Wd: Q12390486
* MusicBrainz: ID
* Songkick: 6660

 |
**When Johnny Comes Marching Home** é unha canción popular da Guerra Civil Estadounidense, que expresa a morriña da xente polos seus amigos e familiares combatentes na guerra.

A canción refírese a un capitán de artillaría lixeira, John O`Rourke, do exército da unión.

Letra
-----

**Existen varias versións, esta é a mais popular:**

When Johnny comes marching home again  

Hurrah! Hurrah!  

We'll give him a hearty welcome then  

Hurrah! Hurrah!  

The men will cheer and the boys will shout  

The ladies they will all turn out  

And we'll all feel gay when Johnny comes marching home.  

  

The old church bell will peal with joy  

Hurrah! Hurrah!  

To welcome home our darling boy,   

Hurrah! Hurrah!  

The village lads and lassies say  

With roses they will strew the way,  

And we'll all feel gay when Johnny comes marching home.  

  

Get ready for the Jubilee,  

Hurrah! Hurrah!  

We'll give the hero three times three,  

Hurrah! Hurrah!  

The laurel wreath is ready now  

To place upon his loyal brow  

And we'll all feel gay when Johnny comes marching home.  

  

Let love and friendship on that day,  

Hurrah, hurrah!  

Their choicest pleasures then display,  

Hurrah, hurrah!  

And let each one perform some part,  

To fill with joy the warrior's heart,  

And we'll all feel gay when Johnny comes marching home.

### Tradución

Cando Johnny veña marchando a casa de novo  

Hurra! Hurrah!  

Entón darémoslle unha calorosa benvida  

¡Hurrah, ¡Hurrah!  

Os homes animaran os mozos gritaran  

As mulleres todas acudiran  

E todos nos sentiremos alegres cando Johnny veña marchando a casa  

  

A vella campá da igrexa soará con alegría  

Hurrah! Hurrah!  

Para darlle a benvida a casa ó noso querido mozo  

¡Hurrah! ¡Hurrah!  

Os mozos e mozas da vila din  

Con rosas eles encherán o camiño  

E todos nos sentiremos alegres cando Johnny veña marchando a casa  

  

Estade listos para o xúbilo  

Hurrah! Hurrah!  

Darémoslle ó heroe tres veces tres  

¡Hurrah! ¡Hurrah!  

A coroa de loureiro esta lista agora

Véxase tamén
------------

### Ligazóns externas

* When Johnny Comes Marching Home no filme Stalag 17 en Youtube. *(en inglés)*

|  |  |
| --- | --- |
| Control de autoridades | 
* Wd: Q1059108
* EBID: ID
* MusicBrainz: ID

 |
**Rosalind Franklin**, nada en Londres o 25 de xullo de 1920 e finada na mesma cidade o 16 de abril de 1958, foi unha bióloga inglesa.

Traxectoria
-----------

Dedicouse al xumino bio molecular e colaborou no descubrimento do ADN tras doutorarse en química-física na Universidade de Cambridge no 1945. Aprendeu técnicas de difracción de raios X durante unha estadía de tres anos en París, no Laboratorio Central dos Servizos Químicos do Estado, tras o que se converteu en investigadora asociada no King's College de Londres. Sen o seu coñecemento, outro investigador asociado do centro, M. Wilkins, amosou a James D. Watson algunha fotografía de difracción de raios X de ADN (ver foto 51) tomada polo equipo de Rosalind, quen, en contacto con Francis Crick, logrou determinar posteriormente a estrutura da molécula. No mesmo número de *Nature* no que se publicou o artigo crucial de Watson e Crick publicouse tamén outro de Wilkins e Franklin sobre o soporte de datos da difracción de raios X. Os tres primeiros foron galardoados co Premio Nobel de Medicina en 1962, pero daquela Rosalind Franklin xa estaba morta.

Notas
-----

1. ↑  Aleixandre, Marilar. "As mulleres no cuarto das vasoiras". *Nós Diario*. Consultado o 2021-04-12.

Véxase tamén
------------

### Bibliografía

* Cívico, Irene; Parra, Sergio (2018). *Las chicas son de ciencias. 25 científicas que cambiaron el mundo*. Barcelona: Penguin Random House. pp. 88-91. ISBN 978-84-9043-882-4.

### Outros artigos

* E ti, que científicas coñeces?
* *A ciencia ten nome de muller* (en Wikibooks)
* Foto 51
* Efecto Matilda

|  |  |
| --- | --- |
| Control de autoridades | 
* Wd: Q7474
* WorldCat
* VIAF: 5856648
* BIBSYS: 2111890
* BNB: ID
* BNE: XX1305459
* BNF: 14486659t
* BRE: 4735671
* EBID: ID
* FAST: 470758
* FemBio: 10247
* GEC: 0519150
* GND: 12408544X
* ISNI: 0000000066799514
* LCCN: n2001016339
* NDL: 00620682
* NKC: xx0059521
* NLG: 325314
* NNDB: 000160079
* NPG: mp58704
* NTA: 073528498
* ODNB: 37431
* SELIBR: 313786
* SNAC: w6mb0zqv
* SUDOC: 083368078
* Treccani: rosalind-franklin
* WikiTree: Franklin-2495

 |
Furgoneta Ford Transit do Pontevedra Club de Fútbol.
Unha **furgoneta** é un vehículo automóbil de catro rodas, cuberto e máis pequeno ca un camión, empregado para o transporte de mercancías. Ten na parte posterior unha zona de carga de formas ortogonais e con teito, ao contrario que unha *pickup*, que a ten ao aire libre. Nalgúns casos, esta zona ten varias ringleiras de asentos e está destinada a transportar só pasaxeiros, e noutras ocasións é mixta para carga e pasaxeiros ou está baleira, para transportar só a carga. Neste último caso, os vidros laterais poden ser substituídos por unha continuación da chapa.

O *Regulamento Xeral de Vehículos* de España determina que furgón ou furgoneta é o "automóbil con catro rodas ou máis, concibido e construído para o transporte de mercadorías, cuxa cabina está integrada no resto da carrozaría e cun máximo de nove prazas, incluída a do condutor".

O portón traseiro é case sempre de dúas follas de apertura horizontal. Unha furgoneta adoita ser máis alta ca un automóbil de turismo e ca un monovolume. Con respecto a un monovolume, a posición dos asentos é máis ergueita e alta, e o morro máis curto. O motor é case sempre dianteiro e nalgúns casos está situado por baixo dos asentos dianteiros para diminuír a lonxitude total. Unha excepción son as furgonetas pequenas derivadas directamente de turismos do segmento B (e máis raramente do A ou do C).

Notas
-----

1. ↑  *Gran Dicionario Século XXI da Lingua Galega*. Ed. Galaxia. Ed. O Cumio. Vigo, 2005. ISBN 978-84-8289-341-6
2. ↑  Definicións no *Dicionario da Real Academia Galega* e no Portal das Palabras para *furgoneta*.
3. ↑  Real decreto 2822/1998, do 23 de decembro, polo que se aproba o *Regulamento Xeral de Vehículos*. Anexo II. Apartado A: "Definicións e categorías dos vehículos".

|  |  |
| --- | --- |
| Control de autoridades | 
* Wd: Q193468
* GEC: 0110733
* PSH: 11057

 |
Por **conxectura** enténdese o xuízo (moral, ético ou matemático) que se forma das cousas ou sucesos por indicios e observacións.

En matemáticas, o concepto de conxectura refírese a unha afirmación que se supón certa, pero que non foi probada nin refutada até a data. Cando se demostra a veracidade dunha conxectura, esta pasa a ser considerada un teorema de pleno dereito e pode utilizarse como tal para construír outras demostracións formais.

Conxecturas en matemáticas
--------------------------

Até hai pouco, a conxectura máis coñecida era o mal chamado último teorema de Fermat, mal chamado porque, aínda que Pierre de Fermat afirmou que encontrara unha demostración, non se puido encontrar ningunha entre os seus escritos tras a súa morte. Esta conxectura burlou a comunidade matemática durante máis de tres séculos, até que Andrew Wiles a demostrou finalmente en 1993 e a elevou ao rango de teorema.

Estas son algunhas das conxecturas máis famosas:

* Non hai números perfectos impares.
* Conxectura de Goldbach
* Conxectura dos números primos xemelgos
* Conxectura de Collatz
* Hipótese de Riemann
* Conxectura de Poincaré (demostrada por Grigori Perelmán)
* Conxectura abc
* Conxectura de Erdős-Straus

Véxase tamén
------------

### Outros artigos

* Hipótese

|  |  |
| --- | --- |
| Control de autoridades | 
* Wd: Q319141
* MAG: 2780990831

 |
Os **verbos regulares**, en contraposición ós verbos irregulares, son aqueles que se ateñen estreitamente aos paradigmas ou modelos de conxugación máis empregados na lingua. En galego hai tres paradigmas de verbos regulares: a primeira conxugación, cuxos infinitivos terminan en **-ar**; a segunda, terminan en **-er** e a terceira, en **-ir**. Dentro da conxugación regular pode considerarse tamén unha conxugación estendida por medio de perífrase verbais que sinalan distintos tipos de aspecto e modo verbal.

Mediante a segmentación e conmutación dos elementos constituíntes das formas verbais regulares, revélase o mecanismo da flexión verbal, que funciona incrementando a un tema un sufixo flexional. Á súa vez, o tema está constituído por unha raíz e unha vogal temática , e o sufixo flexional está formado polas desinencias de modo-tempo e número-persoa.

De todos estes contribuíntes verbais, a raíz é o único que permanece invariable en todo o paradigma, aínda que pode admitir pequenas variacións. A vogal temática é un morfema que clasifica os verbos en tres clases mórficas ou conxugacións. Os SMT (6 morfemas no indicativo e tres no subxuntivo que corresponden a outros tantos tempos, amais o imperativo e as formas nominais) e SNP (6 morfemas) expresan nocións lingüísticas.
A **primeira batalla do Aisne** foi unha batalla da primeira guerra mundial encadrada no contexto da Carreira cara ao mar. Produciuse en Francia, na ribeira do río Aisne entre o 13 e o 28 de setembro de 1914. As tropas francesas decidiron atacar neste punto ao I e II Exército Alemán, que se retiraban tras a derrota na Primeira Batalla do Marne.

Ao longo do río, os alemáns estableceron varios puntos defensivos, con postos de artillaría e metralladoras. As tropas expedicionarias británicas cruzaron o río empregando pontóns e pontes medio destruídas. Os exércitos franceses atacaron en varios puntos pero non conseguiron resultados significativos. A partir de entón sucedéronse varias ofensivas co mesmo resultado, iniciando unha guerra de trincheiras que caracterizaría a primeira guerra mundial.

---

|  |  |
| --- | --- |
| Este artigo tan só é un bosquexo |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q2337526
* EBID: ID
* LCCN: sh85003010

 |
| Primeira batalla de Ypres, parte da carreira cara ao mar |
| --- |
| **Conflito**: primeira guerra mundial |
| **Data**: Do 19 de outubro ao 22 de novembro de 1914 |
| **Lugar**: Ypres, Bélxica |
| **Resultado**: Vitoria decisiva aliada |
| Combatentes |
|  Francia   Bélxica   India británica   Imperio Británico  | Imperio Alemán |
| Comandantes |
|  Ferdinand Foch   John French  |  Erich von Falkenhayn |
| Forzas |
|  Francia: IX, XVI, XX, XXXII Corpos, I e II Corpo de Cabalería   Exército británico: I, II, III, IV Corpos, Corpo de Cabalería, Corpo Indio | IV e VI Exército alemán |
| Baixas |
|  Entre 50.000 e 80.000 mortos, feridos e desaparecidos.   7.960 mortos, 29.562 feridos e 17.873 desaparecidos.   21.562 entre mortos, feridos e desaparecidos. | 19.530 mortos, 83.520 feridos e 31.265 desaparecidos. |

A **primeira batalla de Ypres** ou **primeira batalla de Flandres** foi unha batalla da primeira guerra mundial acontecida entre o 19 de outubro e finais de novembro. Non se sabe que día concreto rematou. Para Francia foi o 13 de novembro, para o Imperio Británico o 22 e para o Imperio Alemán o 30. Xunto coa batalla de Yser, a batalla de Ypres marca a fin da carreira cara ao mar.

A primeira batalla de Ypres inclúe:

* a batalla de Langemarck, 21- 24 de outubro;
* a batalla de Gheluvelt,29- 31 de outubro;
* a batalla de Nonne Bosschen, 11 de novembro.

A batalla
---------

O Corpo Expedicionario Británico ao mando de John French foi destinado en outubro de 1914 á Bélxica co obxectivo de reforzar as tropas que desembarcaran eses días nas costas belgas. Dirixiuse cara a cidade belga de Ypres. Nos días anteriores tivera lugar a batalla de Yser, onde os belgas abriran as esclusas dos ríos para curtar ou polo menos frear o avance alemán. Cando as tropas do Imperio Alemán chegaron a Ypres, observaron as fortes defensas británicas. Varios foxos rodeaban a cidade, que sería bombardeada intensamente por artillaría e aviación. Os efectivos xermanos destinados aquí eran maioritariamente mozos pouco experimentados, que se alistaran en agosto co inicio da guerra. En cambio, os británicos eran soldados máis adestrados e mesmo moitos deles xa participaran nas guerras bóer en Suráfrica. As baixas alemás foron moi cuantiosas pero aínda así debilitaron as posicións británicas.

Resultados
----------

As tropas aliadas sufriron severos danos pero puideron frear a ofensiva alemá.

Véxase tamén
------------

### Outros artigos

* Segunda batalla de Ypres

|  |  |
| --- | --- |
| Control de autoridades | 
* Wd: Q853976
* EBID: ID
* LCCN: sh85149401

 |
Para outras páxinas con títulos homónimos véxase: Miguel Lorenzo.

**Miguel Lorenzo Torres**, nado en Pontevedra en 1961, é un avogado e político galego do Partido Popular de Galicia.

Traxectoria
-----------

Papeleta para o Senado nas Eleccións de abril de 2019.
Licenciado en Dereito pola Universidade de Santiago de Compostela. Foi elixido concelleiro da Coruña nas eleccións municipais de 2007 e foi portavoz do PP en asuntos urbanísticos. Volveu ser elixido concelleiro nas municipais de 2011, onde o PP se fixo por primeira vez coa vara de mando municipal, e foi designado concelleiro de Servizos Sociais. Nas municipais de 2015 volveu ser elixido concelleiro, se ben neste caso fóra do goberno. Meses máis tarde foi escollido para encabezar a candidatura do PP pola provincia da Coruña nas eleccións xerais de 2015. Deixou o seu cargo de concelleiro e nas eleccións xerais de 2019 presentouse como candidato a senador e ocupou escano nas XIII e XIV lexislaturas. Na Cámara Alta foi voceiro do seu partido e vicepresidente da comisión de cultura.

O 15 de xullo de 2022 durante a celebración do XIV congreso local do do seu partido logrou o 92% dos votos para o posto de presidente do Partido Popular da Coruña e poucos días despois o seu partido propono oficialmente como candidato á alcaldía da Coruña. O 8 de setembro de 2022 xurou como concelleiro da Coruña e asumiu tamén o posto de voceiro do Partido Popular e líder da oposición.

Fillo de Erundino Lorenzo Rey, que fora director do colexio público Ciudad Infantil Príncipe Felipe en Montecelo, Pontevedra, e de María del Carmen Torres Ferrer, profesora de Educación Especial. Seu avó paterno foi Gerardo Lorenzo González. É irmán do actor Francis Lorenzo e do productor José Manuel Lorenzo.

Notas
-----

1. ↑  «Siempre fui de derechas, es algo que me va en los genes» *La Voz de Galicia*, 15/5/2015.
2. ↑  "Miguel Lorenzo encabezará la lista del PP por A Coruña en las elecciones generales" *La Opinión A Coruña*, 7/11/2015 *(en castelán)*.
3. ↑  "Miguel Lorenzo Torres". *Senado de España*.
4. ↑  "Miguel Lorenzo, candidato do PP na Coruña: "Somos especialistas en xestio". *Galicia Confidencial*. 15 de xullo de 2022.
5. ↑  "El PP de A Coruña propone como candidato a la Alcaldía a Miguel Lorenzo". 31 de xullo de 2022.
6. ↑  "O PP muda o portavoz na Coruña: Será Miguel Lourenzo". *Nós Diario*. 8 de setembro de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Miguel Lorenzo Torres Modificar a ligazón no Wikidata*** |

### Outros artigos

* Lista de deputados galegos no Congreso desde a Transición
* Lista de senadores galegos desde a Transición

### Ligazóns externas

* Ficha na páxina web do Senado de España